## Pravilnik o sadržaju izvješća o obavljenim uslugama i aktivnostima organizatora volontiranja

### NN 106/2007 (17.10.2007.), Pravilnik o sadržaju izvješća o obavljenim uslugama i aktivnostima organizatora volontiranja

# MINISTARSTVO OBITELJI, BRANITELJA I MEĐUGENERACIJSKE SOLIDARNOSTI

**3101**

Na temelju članka 33. Zakona o volonterstvu (»Narodne novine« broj 58/07)
potpredsjednica Vlade Republike Hrvatske i ministrica obitelji, branitelja i
međugeneracijske solidarnosti donosi

## PRAVILNIK

### O SADRŽAJU IZVJEŠĆA O OBAVLJENIM USLUGAMA I AKTIVNOSTIMA ORGANIZATORA VOLONTIRANJA

Članak 1.

Ovim Pravilnikom se uređuje sadržaj i način izvješća o obavljenim uslugama i
aktivnostima organizatora volontiranja, izvještajno razdoblje i rok za
dostavljanje izvješća te druga pitanja važna za izvješće.

Članak 2.

Izvješće iz članka 1. ovog Pravilnika (u daljnjem tekstu: Izvješće) daje svaka
pravna osoba registrirana sukladno Zakonu o udrugama, Zakonu o zakladama i
fundacijama i Zakonu o radu, vjerska zajednica, javna ustanova, turistička
zajednica i druga neprofitna pravna osoba, državno tijelo i tijelo jedinice
lokalne i područne (regionalne) samouprave koja je u izvještajnom razdoblju
organizirala volontiranje.

Članak 3.

Izvještajno razdoblje je godina dana, a odnosi se na vremensko razdoblje od 1.
siječnja do 31. prosinca.

Članak 4.

Rok za dostavljanje Izvješća je 15. veljače u tekućoj godini za proteklu godinu.

Članak 5.

Izvješće se dostavlja na obrascu koji je sastavni dio ovoga Pravilnika i nalazi
se u njegovom privitku (u daljnjem tekstu: Obrazac).

Članak 6.

Obrazac se ispunjava u dva primjerka od kojih jedan zadržava organizator
volontiranja kao podnositelj izvješća.

Članak 7.

Organizator volontiranja daje podatke na Obrascu prema podacima iz službene
evidencije koja se vodi kod organizatora volontiranja te je odgovoran za njihovu
točnost.
Obrazac mora biti potpisan od odgovorne osobe organizatora volontiranja i
ovjeren službenim pečatom organizatora volontiranja.

Članak 8.

Ovaj Pravilnik stupa na snagu osmog dana od dana objave u »Narodnim novinama«, a
primjenjuje se od dana 1. siječnja 2008.

Klasa: 022-03/07-0001/56
Urbroj: 519-07/3-07-12
Zagreb, 31. kolovoza 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

PRILOG

OBRAZAC IZVJEŠĆA ORGANIZATORA VOLONTIRANJA O OBAVLJENIM USLUGAMA I AKTIVNOSTIMA

*Obrazac*

Organizator volontiranja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (čl. 7. Zakona)

(naziv i sjedište)
Datum popunjavanja obrasca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dan, mjesec, godina)

IZVJEŠĆE O OBAVLJENIM
USLUGAMA I AKTIVNOSTIMA
(čl. 33. Zakona o volonterstvu,
»Narodne novine« br. 58/07)

RAZDOBLJE \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| **Volontiranje** | **Usluge/ aktivnosti (čl. 3.)** | **Korisnici Fizičke/pravne osobe  (čl. 8.)** | **Trajanje Ukupno sati** | **Iznos troška/kn Novčane naknade troškova volontiranja  (čl. 15.)** |
| **Područje RH** | | | | |
| Državljani RH u RH  (čl. 6., 12., 14.) |  |  |  |  |
| Stranci i azilanti u RH (čl. 17. st. 3., 4., 5.) |  |  |  |  |
| **Inozemstvo** |  |  |  |  |
| Državljani RH u RH (čl. 17. st. 1., 2.) |  |  |  |  |
|  | | | | |
| **Napomene i prijedlozi organizatora volontiranja:** | | | | |

> > > > > MP
> > > > > Ime, prezime i potpis odgovorne osobe
> > > > >
> > > > > \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pravilnik, NN 106/2007-3101
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)